ПРОТОКОЛ № 14
от заседание на Комисия по дисциплинарните производства
на Висшия съдебен съвет,
проведено на 08 април  2014 г.

Днес, 08 април 2014 г., вторник, oт 14.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  СВЕТЛА ПЕТКОВА
                                                                         ЮЛИЯ КОВАЧЕВА
                                                                         ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИХАИЛ КОЖАРЕВ
                                                                     
Отсъства: Милка Итова.

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

Заседанието протече при следния дневен ред:

 1. Изслушване на Олег Димитров – окръжен прокурор на Окръжна прокуратура гр. Монтана и Пламен Борисов Петков – следовател в следствен отдел в Окръжна прокуратура гр. Монтана, във връзка със Заповед № 26/10.03.2014 г., с която на следовател Петков е наложено дисциплинарно наказание „порицание”.

2. Обсъждане на одитен доклад на Сметната палата за извършен одит на изпълнението „Институционално изграждане и ефективност на инспекционната функция на Инспектората към Висшия съдебен съвет”.

3. Предложение от Сотир Цацаров – Главен прокурор на Република България, за налагане на дисциплинарно наказание на Евстати Борисов Попов – следовател в Национална следствена служба.

4. Предложение от Димитрия Ганчева – окръжен прокурор на Окръжна прокуратура гр. Пазарджик, за налагане на дисциплинарно наказание на Георги Христов Кацаров – районен прокурор на Районна прокуратура гр. Пазарджик.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

5. Заповед на Димитрия Ганчева - окръжен прокурор на Окръжна прокуратура гр. Пазарджик, с която е наложено дисциплинарно наказание „забележка” на Александър Заев – следовател в Окръжен следствен отдел в Окръжна прокуратура гр. Пазарджик.  

6. Предложение от единадесет членове на ВСС за налагане на дисциплинарно наказание на Светлозар Костадинов Костов – административен ръководител на Специализирана прокуратура.

По дневния ред

1. ОТНОСНО: Изслушване на Олег Димитров – окръжен прокурор на Окръжна прокуратура гр. Монтана и Пламен Борисов Петков – следовател в следствен отдел в Окръжна прокуратура гр. Монтана, във връзка със заповед № 26/10.03.2014 г., с която на следовател Петков е наложено дисциплинарно наказание „порицание”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Отлага разглеждането за следващото заседание на Комисията.
1.2. Да се покани за изслушване в заседанието на комисията, което ще се проведе на 15 април 2014 г., Олег Димитров – окръжен прокурор на Окръжна прокуратура гр. Монтана.
1.3. Да се изиска справка за движението на следственото дело № 1133/1993 г. на ТСО – Лом и наблюдателната преписка  от Окръжна прокуратура гр. Монтана по цитираното дело.

2. ОТНОСНО: Обсъждане на одитен доклад на Сметната палата за извършен одит на изпълнението „Институционално изграждане и ефективност на инспекционната функция на Инспектората към Висшия съдебен съвет”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение одитен доклад на Сметната палата за извършен одит на изпълнението „Институционално изграждане и ефективност на инспекционната функция на Инспектората към Висшия съдебен съвет”.
2.2. Да се изпрати на Комисия по правни въпроси на ВСС, за обобщение.

3. ОТНОСНО: Предложение от Сотир Цацаров – Главен прокурор на Република България, за налагане на дисциплинарно наказание на Евстати Борисов Попов – следовател в Национална следствена служба.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет, съгласно предложението от Сотир Цацаров – Главен прокурор на Република България, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Eвстати Борисов Попов – следовател в Национална следствена служба.

4. ОТНОСНО: Предложение от Димитрия Ганчева – окръжен прокурор на Окръжна прокуратура гр. Пазарджик, за налагане на дисциплинарно наказание на Георги Христов Кацаров – районен прокурор на Районна прокуратура гр. Пазарджик.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Предлага на Висшия съдебен съвет, съгласно предложението от Димитрия Ганчева – окръжен прокурор на Окръжна прокуратура гр. Пазарджик , да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Георги Христов Кацаров – районен прокурор на Районна прокуратура гр. Пазарджик.

5.ОТНОСНО: Заповед на Димитрия Ганчева - окръжен прокурор на Окръжна прокуратура гр. Пазарджик, с която е наложено дисциплинарно наказание „забележка” на Александър Заев – следовател в Окръжен следствен отдел в Окръжна прокуратура гр. Пазарджик.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. ПРЕДЛАГА на Висшия съдебен съвет, на основание чл. 314, ал. 3 ЗСВ, да Измени заповед № ОП-6/21.02.2014 г. на окръжния прокурор на Окръжна прокуратура гр.Пазарджик, с която на Александър Заев – следовател в Окръжен следствен отдел при Окръжна прокуратура гр. Пазарджик, е наложено дисциплинарно наказание  по чл. 308, ал.1, т. 1 от ЗСВ - „забележка”, в частта относно правната квалификация на допуснатите дисциплинарни нарушения, като вместо по чл. 307, ал. 4, т. 2 и 4 ЗСВ, същото се налага за дисциплинарни нарушения по чл. 307, ал. 4, т. 2 и 5 ЗСВ и да потвърди наложеното наказание.

6. ОТНОСНО: Предложение от единадесет членове на ВСС за налагане на дисциплинарно наказание на Светлозар Костадинов Костов – административен ръководител на Специализирана прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Предлага на Висшия съдебен съвет, съгласно предложението от единадесет членове на ВСС, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Светлозар Костадинов Костов – административен ръководител на Специализирана прокуратура.

08.04.2014 г.			                  
							ПРЕДСЕДАТЕЛ: /П/
                                                                                                       ВАСИЛ ПЕТРОВ